open-index/open-wikipedia-markdown huggingface dataset:
Pietarin Lehti

**Pietarin Lehti** oli Pietarissa vuosina 1874–1879 ilmestynyt sanomalehti.

Lehden perustaja ja toimittaja oli ''Pietarin Sunnuntailehteä'' toimittanut kaupungin suomalaisen Pyhän Marian seurakunnan kirkkokoulun johtaja Tuomas Friman. Sen avustajina toimivat Marian seurakunnan kappalainen Aloys Jeremias Piispanen sekä opettajat Abraham Tiisnekka, Paavo Räikkönen ja J. Otsalainen. Ohjelmaltaan *Pietarin Lehti* oli eräänlainen *Sunnuntailehden* ja aiemman ''Pietarin Sanomien'' välimuoto. Uutislehden lisäksi se pyrki olemaan seurakunnallinen, kaunokirjallinen ja kansanvalistuksellinen julkaisu, joka kiinnittäisi huomiota myös taloudellisiin asioihin. Kerran viikossa ilmestynyt lehti painettiin *Sunnuntailehden* tavoin Pietarissa Krugin kirjapainossa. Se oli kolmipalstainen ja nelisivuinen, sivukooltaan *Pietarin Sanomia* vastaava. Lehden kokonaislevikistä ei ole säilynyt tietoja.

*Pietarin Lehden* pääkirjoituksista suuri osa oli lainattu kaupungin muista lehdistä. Ne käsittelivät etupäässä Venäjän keisarikunnan yleisiä tapahtumia ja Pietarin kaupungin oloja. Venäjän suomalaisia koskevissa asioissa esille nousivat muun muassa lestadiolaisuuden leviäminen Pietariin ja Inkerinmaalle sekä hanke suomalaisen oppikoulun perustamiseksi Pietariin. Lehdessä oli runsaasti kaunokirjallista ainesta kuten Tuomas Frimanin kertomuksia ja Paavo Räikkösen runoja. Hartauskirjoituksia oli *Pietarin Sunnuntailehteen* verrattuna vähän, mutta sekalaista palstantäytettä melko runsaasti.

Myös uutisaineistosta suurin osa oli käännetty Pietarin muista lehdistä. Valtaosa uutisista käsitteli Pietarin ja sen lähiympäristön sekä muun Venäjän tapahtumia. Ulkomaanuutisissa korostui vuosina 1877–1878 käyty Venäjän–Turkin sota. Venäjän suomalaisia koskevien uutisten osuus oli määrällisesti pieni, mutta maaseudun uutiskirjeiden vuoksi sisällöllisesti merkittävä. Uutiskirjeitä saatiin Inkerin lisäksi Muurmannin, Petroskoin ja Siperian suomalaisilta. *Pietarin Lehti* seurasi myös maaseudun kouluasioita ja raittiustyötä sekä Pietarin suomalaista kulttuurielämää. Edeltäjistään poiketen se julkaisi myös varsinaisia yleisönosastokirjoituksia, joissa keskustelu muuttui helposti kielenkäytöltään kärkeväksi kiistelyksi. Suomen uutisia oli aikaisempaa vähemmän eikä ilmoitusten ja mainosten osuus ollut kovin merkittävä.

*Pietarin Lehti* ilmestyi pitkään kaupungin ainoana suomenkielisenä sanomalehtenä, joskaan kaikki eivät olleet sen sisältöön tyytyväisiä. Vuoden 1879 alusta sen kilpailijaksi perustettiin *[[Pietarin Viikko-Sanomat]]*. Uuden lehden takana olivat kirkkoherrat J. W. Murman ja Johannes Öhqvist, jotka olivat Tuomas Frimanin kanssa julkaisseet *Pietarin Sunnuntailehteä*. *Pietarin Lehti* lakkasi vuoden 1879 elokuussa Frimanin jäätyä eläkkeelle ja muutettua kotiseudulleen Jaakkimaan.

## Lähteet
* 

### Viitteet

## Aiheesta muualla
* ''Pietarin Lehti'' digitoituna kansalliskirjastossa
Lev Mosin

**Lev Aleksandrovitš Mosin** (s. 7. joulukuuta 1992) on venäläinen pikajuoksija, joka kilpailee 400 metrillä. Hänen ennätyksensä on alle 23-vuotiaiden EM-kisojen 2013 finaalissa Tampereella juostu 45.51. Mosin voitti tuossa kilpailussa kultaa. Saman vuoden MM-kisoissa Moskovassa Mosin voitti 4×400 metrin viestissä pronssia. 

## Lähteet
* http://www.iaaf.org/athletes/russia/lev-mosin-250425#personal-bests
* http://www.european-athletics.org/athletes/group=M/athlete=145443-mosin-lev/index.html
Juhlsin hopeapaja

**Juhlsin hopeapaja** on Pohjois-Norjassa, Finnmarkin Kautokeinossa sijaitseva ateljeesta galleriatyyppiseksi taidemuseoksi vuosikymmenten saatossa kehittynyt taidekompleksi ja nähtävyys.

Hopeapajan vuonna 1959 perustaneet Regine (s. 1939) ja Frank Juhls (s. 1931) ovat tulleet aikoinaan kumpikin erikseen Kautokeinoon Altajokea ylös pohjoisesta Alattion kautta tutustumaan paikalliseen paimentolaisuuteen. Regine on saksalaista syntyperää, Frank tanskalainen. He aloittivat toimintansa vaatimattomasti helposti lämmitettävässä yhden huoneen majassa Kautokeinojoen länsirannan törmällä. He ovat kyenneet laajentamaan toimintaansa ja asumustansa siten, että joka vuosikymmeneltä on oma huone, joka toimii näyttelytilana. Yksi huoneista on Afganistanille omistettu, koska pariskunta kävi Afganistanissa sodan aikana. Galleriassa on myynissä paikallisia saamelaisten käsityö- ja koristetuotteita. Perustajien monumentteina ovat muun muassa itse erikoinen rakennus, joka sietää hyvin runsaitakin lumimääriä, pihalla suuri koristeellinen muna sekä Frank Juhlsin valtava sormenjälkiä mukaileva peukalo. Regine Juhlsin sekä pariskunnan tyttären Sunniva Juhlsin hopeakoruissa näkyy paikallinen saamelainen traditio.    

## Lähteet

## Aiheesta muualla
*effie-graa.com 
*Sarin blogi
Dalmåleri

**Dalmåleri** on ruotsalainen 1770-luvulta alkanut itseoppineiden talonpoikien maalaustaidemuoto. Se kehittyi Taalainmaalla ja kesti noin sata vuotta. Sitä käytettiin muun muassa huoneiden sisustuksessa sekä esimerkiksi arkkujen koristeluun. Aiheena on usein ollut rakennuksia, mutta myös luonnonmuotoja ja jopa julkisuuden henkilöitä. Aikalaisten asusteet tulevat selkeästi esiin maalauksissa. Taideharrastus siirtyi isältä pojalle. Nykyisin tunnetaan noin 150 "laaksomaalaria" enimmäkseen Rättvikin ja Leksandin alueilta. Ruonoilija Erik Axel Karlfeldt teki taidemuotoa tunnetuksi teoksissaan 1900-luvun alussa. 

Taidemuodon raamatullista tulkintaa, erityisesti profeetta Joonan elämää esittävä osittain päällekäinen käsitys *kurbits* (kurpitsamaalaus) liitetään dalmåleri-käsitteeseen. Muun muassa kurpitsamaalari Winter Carl Hanssonin *Ålderstrappan* (Ikäportaat) vuodelta 1799 on herättänyt paljon huomiota. 

## Lähteet
Gabriel Vasconcelos Ferreira

**Gabriel Vasconcelos Ferreira**, taiteilijanimeltään vain **Gabriel** (s. 27. syyskuuta 1992 Unaí, Brasilia), on brasilialainen jalkapalloilija, pelipaikaltaan maalivahti. Hän edustaa Serie A:ssa pelaavaa Lecceä. Hän on pelannut Italiassa vuodesta 2012, jolloin hän siirtyi Milaniin.

Gabriel on saavuttanut Brasilian joukkueessa alle 20-vuotiaiden maailmanmestaruuden 2011 ja hopeaa kesäolympialaisissa 2012.

## Lähteet
Michelangelo Albertazzi

**Michelangelo Albertazzi** (s. 7. tammikuuta 1991 Bologna, Italia) on italialainen jalkapalloilija, pelipaikaltaan puolustaja. Hän edustanut muun muassa Serie A -seura Hellas Veronaa. Hän pelasi aikanaan useissa Italian nuorisomaajoukkueissa.

## Lähteet
* Michelangelo Albertazzi Soccerway-sivustolla 
* 
* Tilastot Italian poikien maajoukkueissa
Riccardo Saponara

**Riccardo Saponara** (s. 21. joulukuuta 1991 Forlì, Italia) on italialainen jalkapalloilija, pelipaikaltaan keskikenttäpelaaja. Hän on edustanut kotimaassaan Ravennaa, Empolia, AC Milania, Fiorentinaa ja Hellas Veronaa sekä lainalla Sampdoriaa, Genoaa, Lecceä ja Speziaa. Hän siirtyi tammikuussa 2024 turkkilaisseura Ankaragücüün.

## Saavutukset
* Alle 21-vuotiaiden Euroopan-mestaruushopea: 2013

## Lähteet
* Riccardo Saponara Soccerway-sivustolla 
* Tilastot Italian poikien maajoukkueissa  
* Tilastot Italian nuorten maajoukkueessa  

### Viitteet
Heli Rekula

**Heli Rekula** (s. 28. helmikuuta 1963 Helsinki) on suomalainen taiteilija, jonka työt ovat enimmäkseen video- ja valokuvateoksia, usein lavastettuja valokuvia.

Rekula valmistui Lahden Muotoiluinstituutin valokuvauslinjalta vuonna 1991. 1990-luvulla ja 2000-luvun alussa hän työskenteli freelancer-valokuvaajana ja -kuvatoimittajana muun muassa *[[Helsingin Sanomat|Helsingin Sanomille]]*. Hän on opettanut Taideteollisessa korkeakoulussa ja Kuvataideakatemiassa. Lokakuusta 2009 hän on hoitanut kuusivuotista valokuvataiteen professuuria Norjassa Bergenin Kunst- og designhøgskolenissa.

Vuonna 2001 Rekula osallistui Venetsian biennaaliin. Hänet on palkittu Ars Fennica -tai­de­pal­kin­nolla 2002, valokuvataiteen valtionpalkinnolla 2005 ja Suomen Taideyhdistyksen kirjallisuuspalkinnolla 2014 teoksesta *Hemingwayn puutarha*. Hän oli Carnegie Art Award -pal­kin­toeh­dok­kaa­na vuon­na 2012. Rekulan laaja retrospektiivinen näyttely *Autiomaa. Teoksia vuosilta 1989-2004* oli esillä Nykytaiteen museo Kiasmassa vuonna 2005.

Rekula suorittaa parhaillaan kuvataiteen tohtorin opintoja Taideyliopiston Kuvataideakatemian kuvataiteen tohtorin koulutusohjelmassa (KuT). Rekulan tutkimusaiheena on *Poissaoleva ruumis - työskentelyprosessin ja esittävän teoksen suhde valokuva- ja liikkuvan kuvan teoksissa*.

## Lähteet

## Aiheesta muualla
* Heli Rekula Kansallisgallerian kokoelmissa 
* Heli Rekula AV-arkissa
* Heli Rekula Helsinki Contemporaryn sivulla
Nejat Başeğmezler

**Nejat Başeğmezler** (s. 17. toukokuuta 1950 Eskişehir) on turkkilainen säveltäjä ja alttoviulisti. Hän opiskeli alttoviulun- ja viulunsoittoa Hacettepen yliopiston valtionkonservatoriossa Ankarassa vuosina 1962–72. Hän opiskeli siellä lisäksi muitakin aineita, kuten sävellystä Necil Kazım Aksesin johdolla vuosina 1975–77. Vuodesta 1971 lähtien Başeğmezler on soittanut alttoviulua Ankaran Presidentillisessä sinfoniaorkesterissa. Lisäksi hän on opettanut musiikin teoriaa Hacettepen yliopiston valtionkonservatoriossa.

Säveltäjänä Başeğmezler on keskittynyt pääasiallisesti orkesteri- ja kamarimusiikkiin. Hän voitti Nejat Eczacıbaşı -kilpailussa toisen palkinnon kahdesti, teoksista *EDCBA* (orkesterille, 1996) ja *Concertino* (harpulle ja orkesterille, 1998). Lisäksi hän on saanut ensipalkinnon Turkin radio- ja televisioyhtiön kilpailussa (1998) säveltämästään Turkin tasavallan 75-vuotisjuhlamarssista. Hänen tuotantoonsa kuuluu myös yksinäytöksinen ooppera *Kambur Üstüne Kambur* (1994).

## Lähteet
Bryan Cristante

**Bryan Cristante** (s. 3. maaliskuuta 1995 San Vito al Tagliamento) on italialainen jalkapalloilija, pelipaikaltaan keskikenttäpelaaja. Hän edustaa Italian Serie A:ssa pelaavaa AS Romaa.

Cristante on pelannut Serie A:ssa kauden 2023–2024 loppuun mennessä Milanin, Palermon, Pescaran, Atalantan ja Roman joukkueissa yhteensä 273 ottelua ja tehnyt niissä 25 maalia. Hän pelasi 12 ottelua Roman voittaessa Konferenssiliigan kaudella 2021–2022. Portugalin liigassa hän pelasi Benfican joukkueessa seitsemän ottelua kausina 2014–2016. Benfica voitti kummallakin kaudella sekä Portugalin-mestaruuden että liigacupin. Cristante on pelannut eri seuroissa Mestarien liigassa 13 ottelua ja Eurooppa-liigassa 54 ottelua, joissa hän on tehnyt viisi maalia. Eurooppa-liigassa paras saavutus on ollut loppuotteluun yltäminen kaudella 2022–2023.

Cristante pelasi useissa Italian nuorisomaajoukkueissa. Hän pelasi Italian A-maajoukkueessa ensimmäisen kerran lokakuussa 2017 MM-karsintaottelussa Makedoniaa vastaan. Ensimmäisen maaottelumaalinsa hän teki lokakuussa 2020 ystävyysottelussa Moldovaa vastaan sekä toisen ystävyysottelussa Turkkia vastaan maaliskuussa 2022. Hän tuli kuudessa ottelussa vaihdosta kentälle Italian voittaessa Euroopan-mestaruuden kesällä 2021. Loppuottelussa Englantia vastaan hän pelasi 66 minuuttia. EM-kilpailuissa 2024 Cristante tuli vaihdosta kentälle kahdessa alkulohko-ottelussa ja pelasi avauskokoonpanossa tappiollisen neljännesvälierän Sveitsiä vastaan. Hän on vuoden 2024 loppuun mennessä pelannut 43 A-maaottelua, joissa hän on ollut 18 kertaa avauskokoonpanossa.

## Lähteet
Silva (Kiikala)

**Silva** on kylä Kiikalassa Salossa. Kylä sijaitsee yhdystien 2410 varrella Kiikalan kirkonkylän lounaispuolella. Sen lähimpiä naapurikyliä ovat Kiikalan Saari pohjoisessa ja Kiikalan Yltäkylä etelässä. Kylässä on Kiikalan kunnan vuonna 1968 perustama Härjänvatsan uimala samannimisen järven rannalla.

## Luonnonympäristö
Silvan kylä kuuluu yhdessä Vanhakylän, Hitolan, Kiikalan kirkonkylän, Komisuon, Pappilan ja Saaren kylien kanssa "Kiikalan järvikaustaksi" nimitettyyn kulmakuntaan, jonka kylät ovat sijainneet  1900-luvulla tapahtuneessa järvenlaskussa viljelysmaaksi kuivatetun Kiikalan Kurajärven rannoilla. 

Kylän takamaat ulottuvat Kolmanteen Salpausselkään kuuluvan Kiikalannummen reunamuodostumakompleksin laidoille. Täällä kylän kaakkoisrajana on Kiskonjoen–Perniönjoen vesistöön kuuluva Varesjoki, jonka lähdepohjainen jyrkkärinteinen notko kuuluu suuren osan Kiikalannummesta käsittävään Hyyppärän harjualueen Natura 2000 -suojelualueeseen. Varesjoen notkon varressa kylän alueelle jää suppapainanteeseen muodostunut Härjänvatsan lampi.

## Historia
Historialtaan Silva on yksinäistalo eli yhdestä maakirjatalosta muodostunut kylä. Silvan talon talouskeskus sijaitsee edelleen vanhalla paikallaan lähellä entistä Kurajärven rantaa.

## Asutus ja elinkeinot
Sijainti lähellä kirkonkylää ja Paraisten Kalkin perustamaa tiilitehdasta Varesjoen varessa Kiikalannummella Saaren kylän puolella toi kylään 1960-luvulla pientaloalueen, jonka Kiikalan kunta perusti Silvan talosta ostamalleen maalle. Asuinalueen ympäristössä on myös joitakin teollisuustontteja ja kuntorata. Kun hankittuun maapalstaan kuului myös Härjänvatsan harjulampi, kunta perusti vuonna 1968 sen rannalle nykyisen Silvantien varteen edelleen käytössä olevan uimalan saunoineen ja hyppytorneineen.

## Lähteet
* 
### Viitteet
Ovovivipaarisuus

**Ovovivipaariset** eläimet ovat eläimiä, jotka munivat ja hautovat poikasensa sisällään, missä ne myös kuoriutuvat munista. Esimerkiksi sisilisko (*Zootoca vivipara*) on ovovivipaarinen matelija.

## Katso myös
*Ovipaarisuus
Ostrogožskin–Rossošin offensiivi

**Ostrogožskin–Rossošin offensiivi** oli toisessa maailmansodassa neuvostoliittolaisen Voronežin rintaman suorittama vastahyökkäys itärintamalla Unkarin 2. armeijaa ja osittain Italian 8. armeijaa vastaan. Offensiiviin osallistuivat Neuvostoliiton 6. armeija ja Pavel Rybalkon komentama Neuvostoliiton 3. kaartin panssariarmeija. Offensiivi alkoi 13. tammikuuta ja päättyi kaksi viikkoa myöhemmin 27. tammikuuta 1943 puna-armeijan voittoon.
Kristian Levring

**Kristian Levring** (9. toukokuuta 1957 Kööpenhamina, Tanska) on tanskalainen elokuvaohjaaja, joka kuuluu Dogma 95:n perustajiin.

Levringin ensielokuva on *Et skud fra hjertet* (1986), mutta hän keskittyi sen jälkeen pääasiassa mainoselokuviin, kunnes vuonna 2000 palasi näytelmäelokuvien pariin. Hänen läpimurtoelokuvansa on parhaisiin Dogma-elokuviin kuuluva *[[The King Is Alive]]* (2002). 

## Filmografia (ohjaukset)
* *Et skud fra hjertet* 1986
* *D-dag – Carl* (televisioelokuva) 2000
* *D-dag* (televisioelokuva) 2000
* *The King Is Alive* (kreditoimaton) 2000
* *D-dag – Den færdige film* (televisioelokuva) 2001
* *[[Viidakon vangit]]* 2002
* *Den du frygter* 2008
* *[[The Salvation]]* 2014

## Lähteet

## Aiheesta muualla
*Det Danske Filminstitut
Amandine Bourgeois

**Amandine Bourgeois** (s. 12. kesäkuuta 1979 Angoulême, Ranska) on ranskalainen laulaja. Hän voitti *[[Nouvelle Star]]* kilpailun kuudennen tuotantokauden vuonna 2008.  

Tähän mennessä häneltä on ilmestynyt kolme albumia. Ensimmäinen albumi *[[20m²]]* ilmestyi vuonna 2009 jota on myyty noin 70 000 kappaletta maailmanlaajuisesti. 
  Tältä albumilta on julkaistu singlet *L'Homme de la situation*, *Tant de moi* ja *Du temps*. Toista albumia *[[Sans amour mon amour]]* vuodelta 2012 myytiin vain noin 5 000 kappaletta. Kolmas albumi *[[Au masculin]]* julkaistiin vuonna 2014.

Bourgeois edusti Ranskaa vuoden 2013 Eurovision laulukilpailussa kappaleella *[[L'enfer et moi]]*. Hän esiintyi finaalissa ensimmäisenä ja sijoittui sijalle 23 saaden 14 pistettä ohittaen siis Suomen yhdellä pisteellä.  

## Albumit
* *[[20m²]]* (2009)
* *[[Sans amour mon amour]]* (2012)
* *[[Au masculin]]* (2014)

## Singlet
* *L'Homme de la situation* (2009)
* *Tant de moi* (2009)
* *Du temps* (2010)
* *Sans amour* (2011)
* *Incognito* (2012)
* *Envie d'un manque de problèmes* (2012)
* *L'Enfer et Moi* (2013)
* *Ma gueule* (2014)
* *Alors on danse* (2014)

## Lähteet

## Aiheesta muualla

* Virallinen sivusto  
* Amandine Bourgeois Spotifyssa
* Amandine Bourgeois Facebookissa
Kymin kihlakunnan tuomiokunta Uudenmaan läänissä

**Kymin kihlakunnan tuomiokunta Uudenmaan läänissä** oli Turun hovioikeuspiiriin kuulunut kihlakunnantuomarin virka-alue 1807–1862. Sitä ei pidä sekoittaa samannimiseen tuomiokuntaan Viipurin läänissä. Porvoon ja Kymin kihlakuntien tuomiokunta määrättiin jaettavaksi kahtia 8. heinäkuuta 1807 annetulla kuninkaallisella kirjeellä. Näin muodostettiin Kymin kihlakunnan tuomiokunta ja Porvoon kihlakunnan tuomiokunta. Vuoden 1861 lopussa Kymin kihlakunnan tuomiokuntaan kuuluivat seuraavat käräjäkunnat:
# Osia Porvoon pitäjästä sekä Askolan ja Pukkilan kappeleista
# Pernajan pitäjä Liljendalin kappelin kanssa, Myrskylän pitäjä ja osa Lapinjärven pitäjää
# Osa Lapinjärven pitäjää ja Ruotsinpyhtään kappeli
# Elimäen pitäjä Anjalan kappeleineen.

Vuoden 1862 tuomiokuntajärjestelyssä tämän tuomiokunnan pitäjät siirrettiin useaan tuomiokuntaan, nimittäin Porvoon tuomiokuntaan, Mäntsälän tuomiokuntaan ja Iitin tuomiokuntaan.

## Lähteet
Deflaatio (geologia)

**Deflaatio** tarkoittaa geologiassa tuulen aiheuttamaa maanpinnan alenemista. Deflaatiossa tuulen turbulenttiset pyörteet irrottavat irtonaista ainesta tasaisten alueiden sedimenteistä, kuten aavikoilta, kuivuneiden järvien pohjasta ja tulvatasanteilta. Tuulen irrottama siltti ja savi voi kulkeutua satojen kilometrien päähän. Asettuessaan nämä ainekset muodostavat lössimaita.

Deflaation kuluttamille alueille voi muodostua kuoppia tai allasmaisia syvänteitä. Ne voivat olla pienimmillään kolme metriä halkaisijaltaan ja metrin syviä, tai suurimmillaan useita kilometrejä halkaisijaltaan ja useita satoja metrejä syviä. Jos maa kuluu pohjaveteen saakka, deflaation jatkuminen estyy, ellei pohjaveden pinta laske haihtumisen vaikutuksesta. Jotkin Saharan aavikon keitaat ovat muodostuneet tällä tavalla, ja ne saattavat olla merenpinnan tason alapuolella. Näin ovat muodostuneet myös Lapissa tavattavat tunturien hiekkapaljastumat.

Deflaation vakavin vaikutus on viljelysmaihin kohdistuva eroosio.

## Katso myös
* Eoliset muodostumat

## Lähteet
Stina

**Stina** on naisen etunimi, skandi­naavi­nen lyhentymä nimestä Kristina tai muista samoin
loppuvista nimistä.  Suomessa nimi esiintyy myös muodossa Stiina. Stinan nimipäivä on suomen­ruotsalaisen kalenterin mukaan 24. heinäkuuta. Suomessa nimi Stina on 1900-luvun alusta heinäkuuhun 2025 mennessä annettu 1915 ja Stiina 1277 henkilölle.

## Tunnettuja Stina- ja Stiina-nimisiä

* Stina Anderson (1876–1940), ruotsalainen kirjailija ja virsirunoilija
* Stina Aronson (1892–1956), ruotsalainen kirjailija ja opettaja
* Stina Berg (1869–1930), ruotsalainen näyttelijä
* Stina Blackstenius (s. 1996), ruotsalainen jalkapalloilija
* Stina Blomgren (s. 1973), ruotsalainen toimittaja
* Stina Dahlström (s. 1952), suomalainen korkeushyppääjä
* Stina Ekblad (s. 1954), suomenruotsalainen näyttelijä 
* Stina Forss-Aspegren (1914–1989), suomalais-ruotsalainen arkkitehti
* Stina Girs (s. 1987), suomalainen laulaja
* Stiina Jean, suomalainen laulaja
* Stina Katchadourian (s. 1937), amerikansuomalainen kirjailija ja kääntäjä
* Stina Mattila (s. 1970), Kokkolan kaupunginjohtaja
* Stina-Britta Melander (1924–2010), ruotsalainen oopperalaulaja
* Stina Nilsson (s. 1993), ruotsalainen maastohiihtäjä 
* Stina Petersen (s. 1986), tanskalainen jalkapallomaalivahti 
* Stina Rautelin (1963–2023), ruotsinsuomalainen näyttelijä
* Stina Saari (s. 1992), suomalainen runoilija
* Stiina Saaristo (s. 1976), suomalainen kuvataiteilija
* Stina Stoor (s. 1982), ruotsalais-saamelainen kirjailija
* Stina Virkkala (s. 2000), suomalainen jalkapalloilija

## Lähteet
Kerstin

**Kerstin** on naisen etunimi.  Nimi on alasaksalainen ja ruotsalainen mukaelma nimestä Kristiina.. Kerstinin nimipäivä on suomenruotsalaisen kalenterin mukaan 24. heinäkuuta. Suomessa nimi Kerstin on vuoden 2019 loppuun mennessä annettu 2&nbsp;582 henkilölle, joista yli puolet on syntynyt 1940- ja 1950-luvuilla.

## Tunnettuja Kerstinejä

* Kerstin Alm (s. 1949), ahvenanmaalainen poliitikko 
* Kerstin Anér (1920–1991), norjalainen radiotuottaja, kirjallisuustieteilijä, kirjailija ja poliitikko
* Kerstin Behrendt (s. 1967), saksalainen pikajuoksija
* Kerstin Behrendtz (1950–2020), ruotsalainen radiojuontaja
* Kerstin Berger (1916–2003), ruotsalainen näyttelijä
* Kerstin Bernhard (1914–2004), ruotsalainen valokuvaaja
* Kerstin Casparij (s. 2000), alankomaalainen jalkapalloilija
* Kerstin Ulrika Ehrnrooth (1906–2004), suomenruotsalainen lastenkirjailija 
* Kerstin Ekman (s. 1933), ruotsalainen kirjailija 
* Kerstin Garefrekes (s. 1979), saksalainen jalkapalloilija
* Kerstin Gier (s. 1996), saksalainen kirjailija
* Kerstin Hesselgren (1872–1962), ruotsalainen poliitikko
* Kerstin Knabe (s. 1959), saksalainen pika-aitajuoksija
* Kerstin Koorti (s. 1950), ruotsinsuomalainen asianajaja
* Kerstin Kowalski (s. 1976), saksalainen soutaja
* Kerstin Kronvall, suomalainen toimittaja ja ulkomaankirjeenvaihtaja
* Kerstin Köppen (s. 1967), saksalainen soutaja
* Kerstin Lindeman-Peltonen, ent. *Campoy* ja *Duffy* (1964–2003), suomalainen huoltajuuskiistasta tunnettu kokki
* Kerstin Lindman-Strafford (s. 1939), suomalainen toimittaja ja kirjailija 
* Kerstin Meyer (1928–2020), ruotsalainen konsertti- ja oopperalaulaja
* Kerstin Müller (s. 1969), saksalainen kilpasoutaja ja olympiavoittaja
* Kerstin Nylander (1899–1976), suomalainen näyttelijä
* Kerstin Palm (s. 1946), ruotsalainen miekkailija
* Kerstin Stegemann (s. 1977), saksalainen jalkapalloilija 
* Kerstin Söderholm (1897–1943), suomenruotsalainen runoilija
* Kerstin Thorborg (1896–1970), ruotsalainen oopperalaulaja
* Kerstin Thorvall (1925–2019), ruotsalainen kirjailija, graafinen suunnittelija, kirjankuvittaja ja pakinoitsija
* Kerstin Walther (s. 1961), saksalainen pikajuoksija
* Kerstin Wibom (s. 1929), ruotsalainen näyttelijä
* Kerstin Widgren (s. 1936), ruotsalainen näyttelijä

## Kuvitteellisia Kerstinejä

* Kerstin, Astrid Lindgrenin romaanissa Kerstin ja minä

## Nimen muita merkityksiä

* 842 Kerstin, päävyöhykkeen asteroidi

## Lähteet

## Aiheesta muualla
Baccarat (Meurthe-et-Moselle)

**Baccarat** on kunta Koillis-Ranskassa Meurthe-et-Mosellen departementissa Lorrainen alueella. Se sijaitsee Meurthejoen varrella. Kunta on tullut tunnetuksi kristallilasin valmistuksesta. Baccarat kristallitehdas on toiminut vuodesta 1764, ja on nykyään tunnettu merkki ympäri maailmaa. Kunnassa on myös kristallimuseo Musée Baccarat. 

## Aiheesta muualla

*Baccarat kristallitehdas

## Lähteet
Kinisselkä

**Kinisselkä** on järvenselkä Päijänteen eteläosassa Salonsaaren eli Vesansalon itäpuolella, Asikkalan kunnassa. Lännessä se on yhteydessä Asikkalanselkään. Kinisselkä on jokseenkin tasasyvyinen, ja sen saaria ovat Kinissaari ja Pieni Kinissaari.

## Asutus
Rannoilla on pääosin kesämökkejä. Joitakin vakituisiakin asukkaita löytyy, mutta pääosiltaan seutu on luonnontilaista tai hoidettua metsää. Alueella on viime vuosikymmeninä ollut reiluhkosti metsän hakkuita ja maisemassa näkyy paikoin uusia, sekä vanhoja aukkohakkuita.

## Kinisselän luonto
Rannan puusto on havupuuvoittoista, valtalajeina ovat mänty ja kuusi. Kinisselkään rajautuu muutamia pieniä lehtoalueita, tärkein näistä lie rauhoitettu Kinissaari. Alueella kasvaa muun muassa pähkinäpensaita. Muutamia lehtoja on tämän vuoksi rauhoitettu luonnonsuojelulain nojalla.

Rannat ovat pääosiltaan kivisiä, joskin muutamat lahdet kaislikkoisia ja mutapohjaisia. Kinisselkä on suomalaisittain varsin syvä selkävesi ja pääosiltaan se on yli 20 metrin syvyinen. Pääosin selkä on syvää aivan rantaveteen asti ja alle 2 metrin syvyyttä löytyy vasta alle 10 metrin etäisyydellä rannasta.

## Kalalajit
Kinisselän kalalajeista yleisimmät lienevät muikku, siika, ahven ja kuore. Rannoilla tavataan myös haukea, särkeä, kiiskejä, ym. yleisiä kalalajeja. Kinisselällä tavataan myös nahkiaista, joskin sen saaliit ovat lähinnä satunnaissaaliita. Kinisselän läheltä saadaan myös ankeriasta.

## Perhoset
Alueelta on mahdollista löytää edelleenkin täpläpapurikon varsin elinvoimainen kanta. Perhonen on kesä-heinäkuussa yksi yleisimpiä alueen perhosia, joten alue poikkeaa selvästi täpläpapurikon muusta esiintyvyystiheydestä Suomessa.
Ksenontetrafluoridi

**Ksenontetrafluoridi** (XeF4) on yksi kolmesta ksenonin ja fluorin muodostamista epäorgaanisista molekyyliyhdisteistä. Yhdiste on kiinteänä huoneenlämpötilassa stabiili, mutta reagoi helposti muiden aineiden kanssa.

## Rakenne ja ominaisuudet
Rakenteeltaan ksenontetrafluoridi on tasoneliö ja ksenonin ja fluoriatomien väliset sidospituudet ovat 195,2 pm. Yhdiste on huoneenlämpötilassa stabiili väritön kiteinen aine. Yhdiste sublimoituu hieman ennen sulamispistettään. Yhdiste liukenee vetyfluoridiin, mutta hydrolysoituu veden vaikutuksesta. Hydrolysoitumisreaktio voi olla räjähdysmäinen, koska siinä muodostuu helposti räjähtävää ksenontrioksidia. Hydrolysoituminen tapahtuu helposti erityisesti happamissa tai emäksisissä liuoksissa.
:6 XeF4 + 12 H2O → 2 XeO3 + 4 Xe + 3 O2 + 24 HF

Ksenontetrafluoridi on voimakkaasti hapettava ja fluoraava yhdiste. Se reagoi esimerkiksi platinan kanssa muodostaen platina(IV)fluoridia ja elohopean kanssa elohopea(I)fluoridia. Vedyn kanssa yhdiste reagoi kiivaasti ksenoniksi ja vetyfluoridiksi. Aromaattisten yhdisteiden aromaattisen renkaan vetyatomit korvautuvat fluoriatomeilla niiden reagoidessa ksenontetrafluoridin kanssa. Yhdiste muodostaa kompleksiyhdisteitä vahvojen Lewis-happojen kuten antimonipentafluoridin ja vismuttipentafluoridin kanssa esimerkiksi XeF3+[SbF6]- ja XeF3+[Sb2F11]-. Alkalimetallifluoridien kanssa reagoidessa muodostuu pentafluoroksenaatti-ioni XeF5-.

## Valmistus ja käyttö
Ksenontetrafluoridia valmistetaan tavanomaisesti alkuaineistaan kuumentamalla ksenonin ja fluorin seosta noin 400 °C:n lämpötilassa ja 6 atmosfäärin paineessa. Reaktiossa käytetään ylimäärin fluoria ja ksenonin ja fluorin ainemäärä suhteet ovat 1:5 tai 1:6. Reaktio on voimakkaasti eksoterminen Muita tapoja valmistaa yhdistettä ovat ksenondifluoridin fluoraus ja ksenonheksafluoridin säteilytys valolla. 
:Xe + 2 F2 → XeF4

Ksenontetrafluoridia voidaan käyttää fosforin, rikin, telluurin, ja piin fluorijohdannaisten valmistuksessa.

## Lähteet
Kymin kihlakunnan tuomiokunta Viipurin läänissä

**Kymin kihlakunnan tuomiokunta Viipurin läänissä** oli Turun hovioikeuspiiriin ja myöhemmin Viipurin hovioikeuspiiriin kuulunut kihlakunnantuomarin virka-alue 1816–1862. Sitä ei pidä sekoittaa samannimiseen tuomiokuntaan Uudenmaan läänissä. Viipurin lääni palautettiin muun Suomen yhteyteen vuoden 1812 alussa. Tällöin Kyminkartanon kihlakunnan tuomiokunta määrättiin Turun hovioikeuden alaiseksi. Tuomiokunta jaettiin kahtia 9. lokakuuta 1816 tehdyssä järjestelyssä ja muodostettiin Lappeen kihlakunnan tuomiokunta ja Kymin kihlakunnan tuomiokunta. Kun Viipurin hovioikeus perustettiin 19. kesäkuuta 1839, määrättiin tämä tuomiokunta Turun hovioikeuden alaisuudesta Viipurin hovioikeuden tuomiopiiriin. Vuoden 1861 lopussa tuomiokuntaan kuuluivat seuraavat käräjäkunnat:
# Kymin ja Pyhtään pitäjät
# Sippolan ja Vehkalahden pitäjät
# Virolahden pitäjä
# Säkkijärven pitäjä.

Vuoden 1862 järjestelyssä tuomiokunnan alue säilyi ennallaan, mutta nimeksi tuli Kymin tuomiokunta.

## Lähteet
K. O. Götz

**Karl Otto Götz** (yleensä **K. O. Götz**; 22. tammikuuta 1914 Aachen – 19. elokuuta 2017 Wolfenacker) oli saksalainen abstraktin taiteen merkittävä edustaja. Hän asui ja työskenteli Niederbreitbach-Wolfenackerin alueella Rheinland-Pfalzin osavaltiossa.

K. O. Götz opiskeli 1930-luvulla vesitasolentäjäksi. Hänen ensimmäiset abstraktit maalauksensa ovat vuodelta 1932. Natsien valta-aikana 1935–1945 hän oli maalaus- ja näyttelykiellossa. Asevelvollisuutensa hän suoritti 1930-luvun lopulla Luftwaffen lentäjänä. Hän harjoitti myös kokeellista elokuvaa. Huolimatta sota-ajasta hän harjoitti maalaustaitojan muun muassa Dresdenissä sekä Saksan miehittämässä Norjassa, jossa hän oli palveli jääkäriupseerina.

Götzin asunto tuhoutui Dresdenin pommituksessa 1945, mutta Götzin ensimmäinen näyttely pidettiin jo vuonna 1946 Wuppertalissa Studio Raschissa taidemaalari Willi Baumeisterin vaikutusvallan avulla. Vuodesta 1949 Götz toimi taiteilijaryhmä CoBrAn yhteydessä ainoana saksalaisena ja asui Frankfurt am Mainissa sekä Pariisissa 1950-luvun. Vuodesta 1959 vuoteen 1975 Götz toimi Düsseldorfin taideakatemian opettajana. Sen aikana, jo 1960-luvulta alkaen Götzistä tuli kansainvälisesti menestyvä ja tunnustettu kokeellisen ja abstraktin taiteen edustaja ja kehittäjä.

## Lähteet
Giánnis Antetokoúnmpo

**Giánnis Oúgko Antetokoúnmpo**  (, ; synt. **Adetokunbo**, , ; s. 6. joulukuuta 1994 Ateena) on kreikkalainen koripalloilija, pelipaikaltaan iso laitahyökkääjä eli power forward. Hän on edustanut vuodesta 2013 lähtien NBA-liigassa pelaavaa Milwaukee Bucksia, joka varasi hänet vuoden  ensimmäisen kierroksen 15. pelaajana.

Pitkästä ja vaikeasta sukunimestään johtuen Antetokoúnmpoa kutsutaan Pohjois-Amerikassa usein lempinimellään "*Greek Freak*". Hänen alkuperäinen sukunimensä on *Adetokunbo*, joka kirjoitetaan kreikkalaisin kirjaimin **; tämä latinisoidaan kirjain kirjaimelta *Antetokoúnmpo*.

## Ammattilaisura

Ennen NBA-varaustaan Antetokoúnmpo pelasi Kreikan toiseksi korkeimmalla sarjatasolla Filiathlikosin joukkueessa. Isokokoinen ja atleettinen Antetokoúnmpo herätti kykyjenetsijöiden kiinnostuksen pelatessaan Kreikan juniorimaajoukkueissa, ja hänestä tuli ykköskierroksen varaus pitkälti valtavan potentiaalinsa ansiosta. 

Antetokoúnmpo osoitti hänen valmiuttaan epäilleiden olleen väärässä pelattuaan heti varauksensa jälkeisenä vuotena koko kauden NBA:ssa. Hän pelasi ssa vuosina 2017 ja 2018, ja molempina kausina hänet valittiin liigan . Vuonna 2019 hänet valittiin  ja ykköstähdistökentälliseen, ja hän pelasi myös tähdistöottelussa.

Kesällä 2021 Antetokoúnmpo ja Bucks etenivät NBA:n loppuotteluihin, joissa seura voitti ensimmäisen mestaruutensa 50 vuoteen voitettuaan Phoenix Sunsin 4–2-otteluvoitoin. Antetokoúnmpo heitti mestaruuden ratkaisseessa ottelussa 50 pistettä, ja hänet palkittiin .

## Perhe

New York Knicks varasi Antetokoúnmpon isoveljen Thanásiksen vuoden  toisella kierroksella, 51. pelaajana. Kaudella 2019–2020 molemmat pelaavat Milwaukee Bucksissa.

Antetokoúnmpon vanhemmat ovat Nigeriasta, vuonna 2017 kuollut isä Charles Adetokunbo oli etniseltä taustaltaan joruba ja äiti Veronica puolestaan igbo. Helmikuussa 2020 syntyi Antetokoúnmpon ja hänen kumppaninsa Mariah Riddlespriggerin esikoispoika Liam Charles.

## Lähteet

## Aiheesta muualla

* Strozyk, Matias: MM-koripallon ylivoimaisin pelaaja ei olisi jättänyt kisoja väliin mistään hinnasta – kreikkalainen ihmepoika ponnahti rihkamakauppiaasta NBA:n kuumimmaksi nimeksi YLE Urheilu 3.9.2019
*
Astianpesuaine

**Astianpesuaine** on pesuainetta, jota käytetään astioiden pesussa. Astianpesuaineita on sekä käsin että koneelliseen pesuun tarkoitettuja. Käsinpesussa mekaaninen liike poistaa suuren osan astioiden liasta, joten käsiastianpesuaineissa ei tarvita niin paljon peseviä kemikaaleja kuin astianpesukoneille tarkoitetuissa aineissa. Käsipesuaineet ovat pH-arvoltaan lähellä neutraalia, ja ne suunnitellaan mahdollisimman vähän ihoa vahingoittaviksi. Konepesuaineissa käytetään enemmän peseviä ainesosia kuin käsipesuaineissa, koska konepesussa ei ole mukana samanlaista mekaanista liikettä kuin astioiden käsipesussa.

## Katso myös
*Tiskiharja

## Lähteet
Semender

**Semender** (**Samandar**) oli Kasaarien kaanikunnan ensimmäinen pääkaupunki (700-luvun alkupuolella). Suuri keskiaikainen kaupunki Kaspianmeren rannalla Dagestanissa.

## Historia
Ilmeisesti Semenderin on perustanut Persian šaahi Khosrau I (531—579), joka rakennutti useita linnoituksia kaukasian-persian rajalla. Bysanttilaisen kirjailijan Theofylaktos Simokattesin mukaan 500-luvulla olisi elänyt myös avaarien heimo *zabender*. Ilmeisesti he asuivat Pohjois-Kaukasuksella ja antoivat nimensä kaupungille. Nimi on voinut tulla myös iranilaisista kielistä, joissa se tarkoittaa ”ulointa ovea”.

Arabien-kasaarien sotien aikoihin Semender oli kasaarien tärkein kaupunki. Se sijaitsi pohjoisempana Derbentin ahtaumasta, minkä vuoksi se oli pitkään arabien sotajoukkojen saavuttamattomissa toisin kuin toinen kasaarikaupunki Belendzher, jonka arabit tuhosivat vuonna 722. Semender valloitettiin vuonna 737 Marvan ibn Muhammedin hyvin valmistellun sotaretken aikana. Tämän jälkeen kasaarien pääkaupunki siirrettiin paljon kauemmas etelärajalta Itiliin, joka sijaitsi Volgan suistossa. Semenderin alueesta tuli kaanikunnan eteläinen reuna-alue, johon jäi kuitenkin asumaan huomattava kasaariväestö.

800-900-luvuilla kaupungista muodostui huomattava kaupan keskus. Talouden tärkeimpiä tukipilareita oli viininkasvatus. Kaupungissa ja ympäristössä oli 40&nbsp;000 viinitilaa. Väestö oli hyvin monipuolinen kuten Itilissäkin: juutalaisia, muslimeja ja kristittyjä. Kristittyjen asema oli vahvempi kuin Itilissä ja muslimien asema ilmeisesti heikompi. Kaupungissa oli kaikkien näiden uskontojen pyhättöjä ja toreja. Talot olivat enimmäkseen olkikattoisia puutaloja. Kaupungin hallinnosta on vähän tietoja. Jonkin lähteen mukaan siellä olisi ollut oma hallitsija ja toisen mukaan siellä olisi ollut kasaarikeisarin sukulainen hallitsijana. Semenderin alueen nimi 900-luvulla oli Dzhidan eikä se kuulunut kasaarikeisarin suoraan alaisuuteen. Vuonna 968/969 kaupunki tuhoutui Kiovan ruhtinas Svjatoslavin sotaretken aikana.

Arabimaantieteilijöiden mukaan Semender sijaitsi jossain Kaspianmeren rannalla 4(8) päivämatkan päässä Derbentistä ja 7(8) päivämatkaa Itilistä. Arkeologeilla on vaikea sijoittaa keskiaikaisia kaupunkeja nykyisessä Dagestanissa. Useimmiten Semenderin sijainniksi on määritelty sama kuin myöhempi kaupunki, Tarki (nykyään samanniminen kylä lähellä Mahatškalaa). Toisen version mukaan se olisi voinut sijaita Terekjoen alajuoksulla lähellä nykyistä Kizljaria. Dagestanilainen arkeologi Murad Gadzhievich oletti, että Semenderin nimisenä olisivat molemmat voineet olla eri aikakausina.

## Lähteet
*
*
* Dunlop, Douglas M.: "Samandar". *[[Encyclopaedia Judaica]]* (CD-ROM Edition Version 1.0). Ed. Cecil Roth. Keter Publishing House, 1997. s. 722–724. 

### Viitteet
Filmfare Awards South 2000

**Filmfare Awards South 2000** oli 7. huhtikuuta 2001 Hyderabadissa pidetty tilaisuus, jossa palkittiin vuoden 2000 parhaat eteläintialaiset elokuvat. Se oli 48:s Filmfare Awards South -tilaisuus. Palkinnot jaettiin kieliryhmittäin erikseen kannadan-, malajalamin-, tamilin- ja telugunkielisille elokuville ja niiden tekijöille.

## Voittajat

### Kannada
* Paras elokuva: *[[Sparsha]]*
* Paras ohjaaja: Sunil Kumar Desai – *[[Sparsha]]*
* Paras miesnäyttelijä: Vishnuvardhan – *[[Yajamana]]*
* Paras naisnäyttelijä: Sudharani – *[[Sparsha]]*
* Paras musiikki: Hamsalekha – *[[Preethsee]]*

### Tamili
* Paras elokuva: *[[Kandukondain Kandukondain]]*
* Paras ohjaaja: Rajiv Menon – *[[Kandukondain Kandukondain]]*
* Paras miesnäyttelijä: Kamal Haasan – *[[Hey Ram]]*
* Paras naisnäyttelijä: Jyothika – *[[Kushi]]*
* Paras musiikki: A. R. Rahman – *[[Alay Payudhey]]*

### Malajalam
* Paras elokuva: *[[Karunam]]*
* Paras ohjaaja: Jayaraj – *[[Karunam]]*
* Paras miesnäyttelijä: Mammootty – *[[Arayannam Galude Vedu]]*
* Paras naisnäyttelijä: Samyukta Varma – *[[Mala (elokuva)|Mala]]*
* Paras musiikki: Mohan Sithara – *[[Joker (elokuva)|Joker]]*

### Telugu
* Paras elokuva: *[[Nuvve Kaavaali]]*
* Paras ohjaaja: K. Vijaya Bhaskar – *[[Nuvve Kaavaali]]*
* Paras miesnäyttelijä: Venkatesh – *[[Jayam Manadera]]*
* Paras naisnäyttelijä: Richa Pallod – *[[Nuvve Kaavaali]]*
* Paras musiikki: Mani Sharma – *[[Chirunavvutho]]*

## Lähteet
* 
*
Juha Rastas

**Juha Rastas**, taiteilijanimeltään **Mega-Paula**, (s. 1961) on suomalainen drag-artisti, joka parhaiten tunnetaan Paula Koivuniemeä esittävästä Mega-Paula -hahmostaan.

## Ura
Ilmajoelta kotoisin oleva Rastas esiintyi ensimmäisen kerran 18-vuotiaana Vaasassa vuonna 1979, nähtyään sitä ennen ruotsalaisen After Dark -ryhmän ja suomalaisen Reijo Paukun show’t. Aluksi Rastas käytti taiteilijanimeä Miss Regina, mutta 1980-luvun aikana nimeksi vakiintui suosituimman hahmon mukaan Mega-Paula. Paula Koivuniemen lisäksi hän esittää myös lukuisia muita hahmoja. Rastas on ollut Mega-Paulana elokuvissa *[[Tango Kabaree]]* ja *[[FC Venus]]* sekä käynyt esiintymässä muun muassa New Yorkissa ja Las Vegasissa. Vuonna 2013 hän oli Helsingin edustajana markkinoimassa kaupunkia Tukholman pride-tapahtumassa.

## Lähteet

## Aiheesta muualla
*Mega-Paulan viralliset kotisivut
Lahti-Set

**Lahti-Set**, tai toisessa kirjoitusmuodossa **Lahti ’Set**, oli suomalainen iskelmämusiikkiyhtye, jolta julkaistiin kolme laulua äänitteillä vuosina 1983 ja 1984. Vähäisestä levytysmäärästä huolimatta yhtyeellä oli nimekkäitä lauluntekijöitä ja muusikoita taustavoimissaan: Vexi Salmi, Matti Siitonen, Kai Hyttinen ja Markku Johansson. Lahti-Set esiintyi kerran myös Levyraadissa. Yhtye keikkaili Lahden seudulla alkuvuodesta 1986 Mikko Alatalon ja Pirjo Lehden säestäjänä.

Yhtyeessä soittivat Jarmo Poutiainen (basso), Raimo Hast (kitara), Heikki Sihvonen (rummut) ja Kimmo Parviainen (koskettimet).

## Levytykset
* Al Capone / Disco Siperia (single), 1983
* Rannanjärven jälkeläinen (julkaistu *Suomen huiput 5* -kasetilla), 1984

## Lähteet

## Aiheesta muualla
*Lahti-Set -yhtyeen kappale ''Al Capone'' The Music Hutch -sivustolla
*Keikkailmoitus Etelä-Suomen Sanomissa vuodelta 1984
Goldie Sayers

**Goldie Sayers**, alun perin **Katherine Dinah Sayers** (s. 16. heinäkuuta 1982 Newmarket, Iso-Britannia) on brittiläinen keihäänheittäjä. Hänen ennätyksensä on vuonna 2012 Lontoossa heitetty 66,17. 

Hän voitti hopeaa vuonna 2001 alle 20-vuotiaiden EM-kisoissa Italian Grossetossa. Aikuisten tasolla Sayersin paras sijoitus on Pekingin kesäolympialaisten 2008 pronssimitali silloisella ennätyksellään 65,75. Sayers nousi pronssimitalistiksi kun alun perin toiseksi sijoittunut Marija Abakumova jäi kiinni dopingista vuonna 2016 tehdyissä testien uudelleenanalysoinneissa. Sayers sai pronssimitalinsa heinäkuussa 2019 Timanttiliigan osakilpailussa Lontoossa.

Sayers on 172 senttimetriä pitkä ja painaa 67 kiloa. Hän edustaa Belgrave-seuraa. 

## Kausien parhaat heitot
* 1999 – 51,06
* 2000 – 54,58
* 2001 – 55,40
* 2002 – 58,20
* 2003 – 56,29
* 2004 – 60,85
* 2005 – 61,45
* 2006 – 60,41
* 2007 – 65,05
* 2008 – 65,75
* 2009 – 59,82
* 2010 – 63,15
* 2011 – 64,46
* 2012 – **66,17**
* 2014 – 62,75
* 2015 – 62,09
* 2016 – 58,79

## Lähteet
* 
* http://www.european-athletics.org/athletes/group=S/athlete=133265-sayers-goldie/index.html

### Viitteet
Andreas Bube

**Andreas Hjartbro Bube** (s. 13. heinäkuuta 1987 Gladsaxe, Tanska) on tanskalainen keskimatkojen juoksija, joka edustaa Bagsværd AC -seuraa. 

Bube kilpailee 800 metrillä, jossa hän saavutti hopeaa Juri Borzakovskin jälkeen 2012 EM-kisoissa Helsingissä ajalla 1.48,69. Zürichin EM-kilpailuissa 2014 hän sijoittui neljänneksi ja Berliinissä 2018 kuudenneksi. Sisäratojen EM-kilpailuissa hän sai hopeaa Belgradissa 2017 ajalla 1.49,32 ja oli viides Glasgow'ssa 2019. Olympialaisissa hän jäi vuoden 2012 kesäolympialaisissa Lontoossa alkueriin ja 2016 Rio de Janeirossa välieriin. MM-kilpailuissa hän karsiutui välierissä 2011 Daegussa ja alkuerissä Pekingissä 2015. 

Buben ennätys on Monacossa heinäkuussa 2012 Monacossa juostu 1.44,89. Aiemmin urallaan hän kilpaili myös 400 metrillä ja 400 metrin aidoissa.

## Lähteet
* http://www.iaaf.org/athletes/denmark/andreas-bube-226573
* http://www.european-athletics.org/athletes/group=B/athlete=138867-bube-andreas/index.html
* http://www.tilastopaja.net/db/at.php?Sex=1&ID=69549
Andrea Poli

**Andrea Poli** (s. 29. syyskuuta 1989 Vittorio Veneto, Italia) on italialainen jalkapalloilija, pelipaikaltaan keskikenttäpelaaja. Hän edustaa Serie A:ssa pelaavaa Bolognaa, jonne hän siirtyi vuonna 2017.

Poli on pelannut Italian pääsarjassa Serie A:ssa yhteensä 278 ottelua ja tehnyt niissä 14 maalia edustaen UC Sampdoriaa, FC Internazionale Milanoa, AC Milania ja Bolognaa (tilanne 23.6.2020). Lisäksi hän on pelannut Serie B:ssä Trevison ja Sassuolon joukkueissa.

Italian maajoukkueessa Poli on pelannut viisi A-maaottelua ja tehnyt niissä yhden maalin vuosina 2012–2014.

## Lähteet
Nil de Oliveira

**Nil de Oliveira** (s. 3. syyskuuta 1986) on brasilialaissyntyinen pikajuoksija, joka edustaa nykyisin Ruotsia. Hän kilpailee 100 ja 200 metrillä. 100 metrillä Oliveiran ennätys on vuonna 2013 juostu 10,26 ja 200 metrillä samana vuonna juostu 20,53. 

Oliveira muutti Ruotsiin Brasiliasta 20-vuotiaana vuonna 2006. Hän on 13-kertainen Ruotsin mestari. Oliveira selviytyi 200 metrin finaaliin EM-kisoissa 2012 ollen lopulta sen viides.

## Lähteet
* http://www.iaaf.org/athletes/sweden/nil-de-oliveira-219842#personal-bests
Heinärattaat (maalaus)

**Heinärattaat** () on englantilaisen John Constablen maalaus vuodelta 1821. Se on Constablen tunnetuimpia töitä ja eräs kuuluisimmista englantilaisista maisemamaalauksista.

Maalaus esittää matalaa jokea ylittäviä heinärattaita maalaismaisemassa. Vasemmalla on mökki. Kuvan oikeassa laidassa on niitty, jonka takana näkyy kaukana heinätöissä olevaa väkeä. Kyse on vauraasta viljelysseudusta. Maalaus on elävä ja monipuolinen sekä sisällöltään että tyyliltään. Constable on käyttänyt sekä pitkiä että lyhyitä ja sekä karheita että tasaisia siveltimenvetoja. Maalauksen kuvaama päivä näyttää olevan sekä auringonpaisteinen että pilvinen. Constablen on sanottu tavoittaneen maalauksissaan hyvin Englannille tyypilliset maalaismaisemat.

Maalauksen maiseman esikuvana on eräs paikka lähellä Suffolkin Flatfordia, Stourjoen varrella. Maalauksen mökin omisti tuolloin maanviljelijä Willy Lott ja se sijaitsee Flatfordin myllyn takana. Constable teki luonnokset paikan päällä, mutta maalasi lopullisen taulun ateljeessaan Lontoossa. Työ kesti kaikkiaan noin viisi kuukautta. Maalaus on osa kuuden maisemataulun muodostamaa sarjaa. *Heinärattaiden* kuvaama maisema ja mökki ovat säilyneet tähän päivään saakka tunnistettavina. Koko paikan omistaa nykyään National Trust, joka pyrkii säilyttämään sen mahdollisimman samannäköisenä.

Maalaus oli valmistuttuaan vuonna 1821 esillä Lontoon Royal Academy of Artsissa, mutta sille ei löytynyt ostajaa. Vuonna 1824 Constable asetti sen näytteille Pariisin salonkiin, jossa se voitti kuningas Kaarle X:n myöntämän kultamitalin.

Öljymaalauksen leveys on 185,4 senttimetriä ja korkeus 130,2 senttimetriä. Sen on omistanut vuodesta 1886 Lontoon National Gallery. Maalaus joutui 28. kesäkuuta 2013 turmelun kohteeksi, kun Fathers4Justice-nimiseen järjestöön kuulunut mies liimasi taidegalleriassa poikansa valokuvan sen päälle. Teos ei kärsinyt pysyviä vahinkoja.

## Lähteet

## Aiheesta muualla
Remiremont

**Remiremont** on kunta Koillis-Ranskassa Vosgesin departementissa Lorrainen alueella. Remiremont on vanha luostarikaupunki. 

## Aiheesta muualla

## Lähteet
Bruno Hortelano

**Bruno Dominix Hortelano Roig** (s. 18. syyskuuta 1991 Wollongong, Australia) on espanjalainen pikajuoksija. Hän opiskeli yliopistossa New Yorkissa. 100 metrillä Hortelanon ennätys on 10,06, 200 metrillä 20,04 ja 400 metrillä 44,69. Ajat ovat myös Espanjan ennätyksiä.

Amsterdamin EM-kilpailuissa 2016 Hortelano voitti kultaa 200 metrillä ja sijoittui 100 metrillä neljänneksi. Berliinin EM-kilpailuissa 2018 hän sai 4&nbsp;×&nbsp;400&nbsp;metrin viestissä pronssia ja sijoittui 200 metrillä neljänneksi. Belgradin sisäratojen MM-kilpailuissa 2022 hän kuului Espanjan hopeajoukkueeseen 4&nbsp;×&nbsp;400&nbsp;metrin viestisä. Olympialaisissa 2016 Rio de Janeirossa, MM-kisoissa 2013 Moskovassa ja EM-kisoissa 2012 Helsingissä Hortelano selviytyi semifinaaleihin asti 200 metrillä. 

Alle 23-vuotiaiden EM-kisoissa 2013 Tampereella Hortelano juoksi pronssia saavuttaneessa Espanjan pikaviestijoukkueessa, jonka muut jäsenet olivat Eduard Viles, Adrià Burrel ja Eusebio Cáceres, ja lisäksi sijoittui 200 metrillä viidenneksi ja juoksi viidenneksi sijoittuneessa 4 × 400 metrin viestijoukkueessa.

## Lähteet
* 
* http://www.european-athletics.org/athletes/group=H/athlete=151504-hortelano-bruno/index.html
* Bruno Hortelano  (pdf) Espanjan yleisurheiluliitto
*
Mickaël Hanany

**Mickaël Hanany** (s. 25. maaliskuuta 1983 Vitry-sur-Seine, Ranska) on ranskalainen korkeushyppääjä. Hänen ennätyksensä on maaliskuussa 2014 El Pasossa hypätty 234. Tulos on samalla korkeushypyn Ranskan ennätys. Hananyn suurin saavutus on pronssi EM-kisoista 2012 Helsingistä tuloksella 228. Vuonna 2001 hän voitti niin ikään pronssia alle 20-vuotiaiden EM-kisoissa Italian Grossetossa tuloksella 219. Hanany on 198 senttimetriä pitkä, 84 kiloa painava ja edustaa Entente Franconville Cesame Va-seuraa. 

## Lähteet
* http://www.iaaf.org/athletes/france/mickael-hanany-179798
* http://www.european-athletics.org/athletes/group=H/athlete=143385-hanany-mickael/index.html
Selected Ambient Works 85–92

**Selected Ambient Works 85–92** on brittiläisen elektronisen musiikin artisti Aphex Twinin (oik. *Richard David James*) esikoisalbumi, joka julkaistiin alkuvuodesta 1992.

*Selected Ambient Works 85–92* on saanut paljon positiivista palautetta sen minimaalisesta sekä tunnelmallisesta äänimaailmastaan, ja monet kriitikot pitävätkin sitä yhtenä parhaista IDM- ja ambient -levyistä. Albumi nousi kärkeen brittiläisten rock-kriitikoiden listatessa vuoden 1993 parhaita tanssimusiikkialbumeja.

## Sisältö
* Kaikki kappaleet ovat Aphex Twinin käsialaa.
# 
# 
# 
# 
# 
# 
# 
# 
# 
# 
# 
# 
# 

## Lähteet
Christopher Höher

**Christopher Höher** (s. 19. toukokuuta 1997 Villach) on itävaltalainen moottoriurheilija. Hän aloitti uransa karting-sarjoissa. Vuonna 2013 Höher aloitti kilpa-uransa siirtyen European F3 Open -sarjaan, jossa hän ajoi vain kaksi kilpailua. Samana vuonna hän ajoi kolme kilpailua Saksan Formula 3 -sarjassa. Vuonna 2014 Höher ajoi EuroFormula Open -sarjassa neljä kilpailua. Samana vuonna hän ajoi kaksi kilpailua GP3-sarjassa saavuttamatta pisteitä.

## GP3-tulokset
Judith O’Dea

**Judith O'Dea** (s. 20. huhtikuuta 1945 Pittsburgh, Yhdysvallat) on yhdysvaltalainen näyttelijä. Hän on näytellyt muun muassa Barbran roolissa kauhuelokuvassa *[[Night of the Living Dead (vuoden 1968 elokuva)|Elävien kuolleiden yö]]* (1968).

## Aiheesta muualla
*
Battlefield Hardline

**Battlefield Hardline** on Visceral Gamesin ja EA Digital Illusions CE:n kehittämä ensimmäisen persoonan ammuntapeli ja Battlefield-pelisarjan neljästoista osa. Peli julkaistiin maaliskuussa 2015.

Hardline eroaa muista Battlefield-peleistä siten, että se sijoittuu Yhdysvaltojen maaperälle eikä pelin taustalla ole kahden valtion välistä konfliktia. Pelissä ovat vastakkain poliisit ja rikolliset. Uusia pelimuotoja ovat *heist* ja *blood money*.

Pelissä on kymmenen kenttää (eng. episodes) ja lisäksi esiosa. Lisäksi kehitystasoja (eng. expert levels) on 15 kappaletta. Pisteitä saa esimerkiksi pidättämisestä ja todisteiden löytämisestä. Enemmän pisteitä saa niiden rikollisten pidättämisestä, joista on annettu pidätysmääräys.

## Kehitys
Pelistä julkaistiin ilmainen betaversio kaikille halukkaille ennakkotestaajille vuonna 2014, minkä seurauksena pelin kehittäjät päättivät lykätä pelin julkaisua ja parannella sitä. Toinen betaversio julkaistiin 2015.

Vuoden 2014 beta sisälsi Los Angelesin keskustaan sijoittuvan kartan jossa oli kaksi eri pelitilaa, nämä olivat perinteinen Conquest sekä uusin pelitila missä rikollisten pitää saada kuljetettua suuren määrän rahaa määritettyyn paikkaan. Vuoden 2015 beta peli sisälsi aivan uuden kartan.

## Lähteet

## Aiheesta muualla
* Virallinen sivusto
Kuvien petollisuus

**Kuvien petollisuus** () on belgialaisen surrealistisen taidemaalarin René Magritten kuuluisa maalaus vuodelta 1929. Se esittää piippua, jonka alle on kirjoitettu ranskankieliset sanat ”*Ceci n'est pas une pipe*” (”Tämä ei ole piippu”). Sanat tarkoittavat sitä, että piippua esittävä kuva ei ole sama asia kuin piippu itse. Maalaus kyseenalaistaa näin tavan puhua erilaisia kohteita esittävistä kuvista. Teoksesta on tullut suoranainen modernin taiteen ikoni.

Maalauksen tyylin on sanottu muistuttavan mainoksissa suosittua tyyliä, ja Magritte olikin työskennellyt aiemmin mainosalalla.

Maalauksen leveys on 81,1 senttimetriä ja korkeus 60,3 senttimetriä. Sen omistaa nykyään Yhdysvaltain Los Angelesissa toimiva Los Angeles County Museum of Art.

## Lähteet
Savivesi

**Savivesi** on järvi Vuoksen päävesistössä. Se sijaitsee Leppävirralla Pohjois-Savon maakunnassa. Sen vedenpinta on lähes samassa tasossa kuin eteläpuolisen Unnukka-järven, joten ne lasketaan joskus yhdeksi järveksi, jolloin yhteispinta-alaksi saadaan noin 110&nbsp;km².

## Lähteet